Leif Rygg

Leif Rygg (født 3. mai 1940 på Voss, død 4. februar 2018) var en norsk hardingfelespiller. Han begynte å spille hardingfele som niåring, og hadde læremestere som Lars Skjervheim, Sigbjørn Bernhoft Osa og Anders Kjerland. Han vant Landskappleiken fem ganger, i 1977, 1980, 1994, 1996 og 1999, og ble i 2010 tildelt Rff-prisen.

Sammen med hardingfelespiller Knut Buen og organist Kåre Nordstoga ga han i 1994 ut albumet Bjølleslåtten (slåttar etter Ola Mosafinn). For dette fikk de Spellemannprisen 1994 i klassen for folkemusikk/gammaldans. I 1995 ga han ut soloalbumet Lengt med slåtter fra Voss og Hardanger. Han vant Folkelarmprisen 2017 i klassen for dokumentasjon, for albumet Bygdatråen. Han var tilknyttet plateselskapet Spelarhaugen Folkemusikk.

Referanser 

Norske folkemusikere
Norske fiolinister
Vinnere av Spellemannprisen
Personer fra Voss kommune